《大安驿次黄源续内翰》
明代·谢廷柱

鸡犬千家入万峰，武陵幽绝划然通。春阴云气连村白，夜雨桃花满涧红。

试按方舆探地脉，偶询风俗念民穷。年来已觉经过数，莫叹浮生迹类蓬。

作者简介：福建长乐人，字邦用，号双湖。谢士元子。弘治十二年进士，除大理评事，迁湖广按察司佥事，正德十二年致仕。善属文，能诗。有《双湖集》。